|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

|  |
| --- |
| Pchenjano metro |
|  |
| Informacija |
| Vieta | Pchenjanas |
| Transporto tipas | metropolitenas |
| Linijų skaičius | 2 |
| Stotelių skaičius | 16 |
| Keleivių per dieną | 98 600 (2009) |
| Būstinė | Pchenjano metroMiesto metropoliteno skyriusGeležinkelių poskyrisTransporto ir susisiekimo komisijaPchenjanasKorėjos Liaudies Demokratinė Respublika |
| Eksploatacija |
| Pradėta eksploatuoti | 1973 m. rugsėjo 9 d |
| Operatorius | Transporto ir susisiekimo komisija |
| Riedmenų skaičius | 453 |
| Techninė informacija |
| Sistemos ilgis | 22,5 km |
| Didžiausias greitis | 90 km/h (Changchun Type DK4)70 km/h (Berlin Type D) |
| Sistemos žemėlapis |
|  |
| Vikiteka **Vikiteka: Pchenjano metropolitenas** |

**Pchenjano metropolitenas** (kor. 평양 지하철 = *P'yeongyang Jihacheol*) – metropolitenas Šiaurės Korėjos sostinėje Pchenjane. Metro sudarytas iš dviejų linijų: Cheonlima linijos (kor. 천리마선), einančios iš šiaurės Puheung stoties (kor. 부흥), esančios Tedongano upės krante, į Pulgeunbyeol (kor. 붉은별) stotį, ir Hyeonsin linijos (kor. 혁신선), einančios iš Kwangbok (kor. 광복) stoties pietvakariuose į Ragwŏn (kor. 락원) stotį šiaurės rytuose. Abi linijos susikerta Jeonu (kor. 전우) stotyje.

Linijos
-------

Pchenjano metro sudarytas iš dviejų linijų:

* Cheonlima linijos (kor. 천리마선), pavadintos pagal mitinį sparnuotą žirgą. Statybos buvo pradėtos 1968 m. o linija buvo atidaryta 1973 m. rugsėjo 6 d.
* Hyeonsin linijos (kor. 혁신선), kas pažodžiui reiškia *atsinaujinimas.* Linija pilnai atidaryta 1975 m. spalio 9 d.

Bendras šių linijų ilgis – 22,5 km.

Ne taip kaip daugumoje pasaulio metropolitenų, stotys nėra pavadintos pagal objektus greta jų. Stotys buvo pavadintos šalies revoliucijos charakteristika. Išimtis – Gaeseon stotis (triumfas). Ši stotis pavadinta dėl netoliese esančios Pchenjano triumfo arkos.

Socialistinės freskos stotyse
Pchenjano metro yra beveik visiškai požeminis. Linijos buvo suplanuotos pagal kitas to meto komunistinių šalių metropoliteno sistemas, ypač pagal Maskvos metropoliteną. Svarbiausias šių sistemų bendras bruožas yra gylis. Pchenjano metro tuneliai yra 100 metrų ir daugiau po žeme, todėl ši sistema yra trečia pagal gylį pasaulyje. Atstumas tarp stočių taip pat yra vienas ilgiausių pasaulyje – jis gali siekti 2 km ir daugiau. Stotys dažnai būna apipavidalintos socialistinėmis skulptūromis ar freskomis. Stočių personalas turi karinio stiliaus uniformas, būdingas Pchenjano metro darbuotojams.

Karo metu metro stotys dėl savo gylio gali būti naudojamos kaip slėptuvės. Dėl to stotyse yra įrengtos storos šarvuotos durys. Kai kurie šaltiniai teigia, kad stambūs kariniai objektai ir pastatai turi tiesioginį priėjimą prie stočių, ir taip pat manoma, kad egzistuoja slaptos linijos tik valdžios sektoriaus naudojimui.

Viena stotis – Gwangmyeong, yra uždaryta 1995 m. dėl prie stoties esančio mauzoliejaus, kur 1994 m. metais buvo balzamuotas Kim Ir Seno kūnas.

Pranešama, kad Hyeogsin linija bus išplėsta, pridėtos dvi papildomos stotys – Yeongung (kor. 영웅) ir Chilgog (kor. 칠곡).

Taip pat yra suplanuotas ir Cheonlima linijos išplėtimas. Bus pridėtos keturios stotys kiekviename linijos gale – Lyeonmos (kor. 련못), Seop’u (kor. 서포), Cheongchun (kor. 청춘) ir Mansyeongdae (kor. 만경대).

Kiekviena metropoliteno stotis turi nemokamus tualetus keleiviams. Stotyse, kaip ir traukiniuose, groja valstybinis radijas, taip stenduose yra įdėtas naujausias *Rodong Sinmun* laikraštis.

### Cheonlima Linija

| Pchenjano metro stotys |
| --- |
| **#1 Cheonlima Linija kor. 천리마선** |
| Stotis | Pažodinis vertimas | Persėdimas | Atidaryta |
| Bulgeunbyeol 붉은별 | *Raudonoji žvaigždė* |  | 1973 m. rugsėjo 6 d. |
| Jeonu 전우 | *Draugas* | #2 Jeonseung |
| Gaeseon 개선 | *Triumfas* |  |
| T’ongil 통일 | *Susivienijimas* |  |
| Seungri 승리 | *Pergalė* |  |
| Bonghwa 봉화 | *Žibintas* |  |
| Yeong-gwang 영광 | *Šlovė* |  | 1987 m. balandžio 10 d. |
| Buheung 부흥 | *Atsinaujinimas* |  |

### Hyeogsin Linija

| Pchenjano metro stotys |
| --- |
| **#2 Hyeogsin Linija kor. 혁신선** |
| Stotis | Pažodinis vertimas | Persėdimas | Atidaryta |
| Gwangbog 광복 | *Nepriklausomybė* |  | 1978 m. rugsėjo 9 d. |
| Geongug 건국 | *Nacionalinis fondas* |  |
| Hwanggeumbeol 황금벌 | *Aukso žemė* |  | 1978 m. rugsėjo 6 d. |
| Geonseol 건설 | *Statybos* |  |
| Hyeogsin 혁신 | *Inovacijos* |  | 1975 m. rugsėjo 9 d. |
| Jeonseung 전승 | *Tikroji pergalė mūšyje* | #1 Jeonu |
| Samheung 삼흥 | *Trys atstatymai* |  |
| Gwangmyeong 광명 | *Šviesa* (Uždaryta 1995 m.) |  |
| Lanwon 락원 | *Rojus* |  |

Buheung stotis

Veikimas
--------

Traukiniai Pchenjano metropolitene važinėja kas kelias minutes. Piko metu traukiniai gali važinėti mažiausiai kas 2 minutes. Traukiniuose groja šalies radijas.

Metro bilietas yra vienas iš pigiausių pasaulyje – vienas važiavimas kainuoja 5 KP₩ (apie 0,005 EUR). Anksčiau metropolitene vietoj bilieto buvo naudojami aliuminio žetonai su užrašu "지" (tariama „dzi"). Dabar sistemoje naudojami popieriniai bilietai, taip pat su užrašu 지. Rūkymas ir valgymas traukiniuose yra griežtai uždraustas, galioja labai didelės baudos.

Laiptai į Yeong-gwang stotį